Číslo spisu: NBS1-000-074-299

Číslo záznamu: 100-000-400-770 Dátum: 06.10.2022

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 05.10.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch v nadlimitnej zákazke s názvom „**Konsolidácia údajov DWH/BI**“ uverejnenej v Ú. v. EÚ/S 155 dňa 12.08.2022 pod číslom 2022/S 155-442756 a vo Vestníku verejného obstarávania 180/2022 dňa 15. 8. 2022 pod číslom 37325-MSS (ďalej len „žiadosť o vysvetlenie“).

V zmysle bodu 11.2 súťažných podkladov nadlimitnej zákazky s názvom „Konsolidácia údajov DWH/BI“ uverejnenej v Ú. v. EÚ/S 155 dňa 12.08.2022 pod číslom 2022/S 155-442756 a vo Vestníku verejného obstarávania 180/2022 dňa 15. 8. 2022 pod číslom 37325-MSS : „*Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že   
o vysvetlenie záujemca požiada dostatočne vopred v súlade s § 48 zákona o verejnom obstarávaní prostredníctvom komunikačného rozhrania systému JOSEPHINE.*“

Vzhľadom na skutočnosť, že žiadosť o vysvetlenie súťažných podkladov bola doručená verejnému obstarávateľovi dňa 03.10.2022 o 16,59 h, verejný obstarávateľ nie je povinný poskytnúť predmetné vysvetlenie v súlade s ustanovením § 48 zákona o verejnom obstarávaní.

Napriek tejto skutočnosti verejný obstarávateľ po podrobnom oboznámení sa so žiadosťou poskytuje nasledujúce vysvetlenie súťažných podkladov s tým, že verejný obstarávateľ nepredĺži lehotu na predkladanie ponúk, nakoľko v dokumentoch potrebných na vypracovanie ponuky alebo na preukázanie splnenia podmienok účasti nevykonal z hľadiska prípravy ponuky podstatnú zmenu.

**Otázka č. 27**

Verejný obstarávateľ uvádza v Opise predmetu zákazky v kap. 3.2.4 Fyzická architektúra pre časť Data Lake požiadavku na konfiguráciu uzlov v Tabuľke 15: Prehľad HW komponent riešenia:

Produkčné uzly:

- 4x Worker Node (2+2 v lokalitách)

- 3x Master Node (1+2 v lokalitách)

- 2x Edge Node+UI Node (1+1 v lokalitách)

Avšak Obrázok 10: Vysoká dostupnosť nového riešenia zobrazuje iba 2x Master Node (1+1)

Vývojové uzly:

- 3x Worker Node + Master Node+ Edge Node+UI Node (1 v lokalite)

Avšak Obrázok 10: Vysoká dostupnosť nového riešenia zobrazuje 1x Worker Node (1 lokalita) + 1x Worker Node, UI Node, Master Node, Edge Mode (1 lokalita)

Prosíme o potvrdenie, ktorá konfigurácia je správna a má byť predmetom cenovej ponuky? Konfigurácia z Tabuľky 15: Prehľad HW komponent riešenia alebo konfigurácia z Obrázku 10: Vysoká dostupnosť nového riešenia?

**Odpoveď:**

Správna je konfigurácia z tabuľky č. 15 Opisu predmetu zákazky. Obrázok 10 Vysoká dostupnosť nového riešenia je ilustratívny. Číselné hodnoty uvedené v tabuľke č. 15 Opisu predmetu zákazky sú potvrdené aj v Časti ceny B Tabuľky č. 1 Celková cena za predmet zákazky (Celková cena Diela (CIR), Cena za Produkty – subscription na DataLake (CCLDL), celková cena licencie pre SW   
s podporou výrobcu (CCDL) Prílohy č. 1 k časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA súťažných podkladov.

JUDr. Zora Vypušťáková

riaditeľka

odbor hospodárskych služieb